[{"text_idx": "#000002", "text": "Ond ysywaeth, mae yna rai problemau drwy fod yn fudiad gwirfoddol sef fod gan yr aelodau swyddi 9-5 eraill. Rhai yn rhedeg busnes, rhai yn athrawon, rhai yn weithwyr cymdeithasol, rhai yn fyfyrwyr. Yn wahanol i weithwyr Bwrdd yr Iaith allwn ni ddim trefnu cyfarfodydd i drafod strategaethau ayyb... yn ystod oriau swyddfa; maen rhaid i\u2019n cyfarfodydd ddigwydd gyda\u2019r nos neu ar benwythnos. Gyda aelodau gwahanol grwpiau ymgyrchu\u2019r Gymdeithas yn byw dros Gymru gyfan mae dod at eu gilydd i gyfarfod a chydlynu\u2019r ymgyrchoedd yn dipyn o straen sy\u2019n golygu fod cyfarfodydd, yn hanesyddol, yn cael eu hesgeuluso a dim ond yn digwydd cwpwl o weithiau\u2019r flwyddyn lle bod angen cyfarfod yn fisol os nad yn amlach pan fod ymgyrch yn cyrraedd uchafbwynt. Ond oherwydd fod gan bobl eu jobsys arferol 9-5 ac fod gan rai hefyd lond ty\u0302 o blant i\u2019w magu mae teithio\u2019n aml i gyfarfod yn amhosib."}]